5. melléklet
A Gazdálkodás- és Regionális Tudományok Doktori Iskola által finanszírozásra kerülő cikkek elfogadásának folyamata

A Gazdálkodás- és Regionális Tudományok Doktori Iskola (a továbbiakban: GRDI) a publikációk GRDI költségvetéséből történő finanszírozására az alábbi eljárásrendet alakítja ki.
Mivel a GRDI bevétele a doktoranduszok állami támogatásából, a Stipendium Hungaricum támogatásából, valamint a doktoranduszok által befizetett önköltségi díjból áll, elsősorban olyan folyóiratcikkek finanszírozhatók, amelyekben doktorandusz – lehetőség szerint elsőszerzőként – publikál. Előnyben kell részesíteni az elbírálás során a doktorandusz témavezetőjével vagy más, elsősorban az Agrár- és Élelmiszergazdasági Intézet (a továbbiakban: AGI) és/vagy Vidékfejlesztés és Fenntartható Gazdaság Intézet (a továbbiakban: VFGI) oktatójával és/vagy kutatójával történő publikálást. 
Egy publikációban – hasonló téma esetén – maximum két doktorandusz vehet részt. A Magyar Tudományos Akadémia által kiadott ún. Norvég listán szereplő folyóiratban publikáció nem finanszírozható.
A GRDI nem finanszíroz olyan publikációt, amelyben a doktoranduszon kívül legalább egy, a Magyar Agrár- és Élettudományi Egyetem (a továbbiakban: MATE vagy Egyetem) szerzője nem szerepel. A finanszírozásra kerülő publikációnak az Egyetem közfeladat-finanszírozási szerződésben vállalt indikátoraihoz hozzá kell járulnia, ezért kizárólag D1/Q1 és Q2 minősítésű lapokban történő tanulmányokat finanszíroz a GRDI.
A finanszírozott publikációk esetén a MATE a szerzői lista affiliációjának megfelelő arányban vállalja a finanszírozást. Amennyiben más egyetemek szerzői kerülnek bevonásra, az Egyetem a résztvevő intézményeknek részarányosan számlázza ki a publikációs díjat. A GRDI és a szerzők között előzetes megállapodás (társszerzői nyilatkozat) jön létre, amely biztosítja a számlakiállítás alapját. Kivételt jelent ez alól a doktorandusz társtémavezetője, akinek – amennyiben nem MATE alkalmazott – részarányos finanszírozását szintén a MATE vállalja. Ha a GRDI doktorandusza, az AGI vagy a VFGI oktatója, kutatója más intézmény szerzőtársaival publikál, és nem a MATE fedezi a publikációs költséget, a GRDI a MATE szerzőség részarányában hozzájárul a költségekhez.
A publikációk finanszírozási eljárásnak menete a következő:
· a levelező szerző megküldi a szerzőkkel ellátott cikket és a megcélzott folyóiratot a GRDI vezetőjének jóváhagyásra. A GRDI vezetőjének írásos jóváhagyása nélkül a publikáció nem finanszírozható;
· amennyiben a GRDI vezetője jóváhagyja, hogy a megjelenés esetén a GRDI fedezi a részarányos publikációs díjat, a levelező szerző a nem MATE-s szerzőkkel a publikációs finanszírozási megállapodást (társszerzői nyilatkozat) előkészíti és aláíratja a felekkel (GRDI vezető és a szerző). Ezt követően a levelező szerző feltölti a cikket a megcélzott folyóiratba. Amennyiben a cikk elutasításra kerül, a GRDI vezetőjével csak abban az esetben kell újra jóváhagyatni, amennyiben a publikációs díj magasabb, mint a korábban engedélyezett folyóirat esetében;
· a cikk elfogadása esetén a befogadó nyilatkozatot, a végleges cikket és a számlát kérjük megküldeni a GRDI illetékes ügyintézőjének.  A dokumentumok feltöltésre kerülnek az e-BIA rendszerbe, ahol minden kötelezettségvállaló jóváhagyása esetén a publikációs díj kifizetésre kerül.

Társszerzői nyilatkozat
A társszerző neve: 	

Társszerzőként nyilatkozom, hogy az alábbi tudományos cikkben társszerzőként részt vettem, ezzel vállalom, hogy amennyiben a cikk elfogadásra kerül és a Magyar Agrár- és Élettudományi Egyetem (a továbbiakban: MATE) a tudományos közlemény publikációs díját fedezi, társszerzőségem részarányában a díjat a MATE részemre vagy az általam megadott névre és címre kiszámlázhatja, a díjat beszedheti.

Aláírás
A nyilatkozattal egyetértek, az abban foglalt összeget elfogadom.

Aláírás
doktori iskola vezető
